Másik osztrák bõrgyár miatt habzik a Rába?
A Greenpeace nemzetközi környezetvédõ szervezet feltételezése szerint a napokban a Rábán tapasztalt ismételt habzásért nem a korábbi szennyezõ, a Boxmark bõrgyár, hanem a wollsdorfi üzem e felelõs - tudatta köuleményben pénteken a Greenpeace. Állításukat az osztrák környezetvédelmi minisztérium adataira alapozzák.
Mint írják a tárca honlapján közzétett dokumentum szerint a wollsdorfi bõrgyár 2007. októbere óta drasztikusan megnövelte az általa kibocsátott szennyvíz károsanyag-koncentrációját. Bizonyos anyagok, például a króm esetében ez a megengedett érték tizenkétszerese, a szerves anyagok esetében 50 százalékos, a foszfornál és a nátriumnál kétszeres a határérték-túllépés.A hatóságok még nem tudják, honnan érkezett újra szennyezõdés a Rába magyarországi szakaszára.
A vízügyi szakemberek csütörtök délután vizsgálták meg a folyót. Szentgotthárdnál még mindig habzik a víz, de már nem annyira, mint reggel. Bentebb, Csörötneknél, Körmendnél és Ikervárnál tiszta volt a folyó. Az osztrákok és a magyarok is mintát vettek a vízbõl, a vizsgálatok eredményei jövõ hétre várhatóak. Az osztrák hatóságok felvették a kapcsolatot a Rábánál lévõ bõrgyárakkal, de az üzemeknél nem történt semmi rendkívüli.
Ugyanakkor csak nyárra várható az elsõ úgynevezett utószûrõ üzembehelyezése a feldbachi bõrgyárnál, amely a kiáramló szennyvizet szûri majd meg. Az utószûrõk kiépítése része volt az osztrák és a magyar környezetvédelmi miniszter tavaly nyári megállapodásának, amelyet a Rába habzásának megfékezéséért kötöttek.
A Greenpeace szerint a wollsdorfi bõrgyár is részese annak a stájerországi projektnek, amelynek keretében a bõrgyáraknak 350 ezer eurót ítéltek oda a Rába szennyezésének megállítására.